মঙ্গোলিয়ার ভূগোল
মঙ্গোলিয়া হ'ল চীন এবং রাশিয়ার মধ্যে অবস্থিত মধ্য এশিয়া এবং পূর্ব এশিয়া এর একটি স্থলবেষ্টিত দেশ। ভূখণ্ডটি পাহাড় এবং ঢেউখেলানো মালভূমি এর সমন্বয়ে গঠিত। মঙ্গোলিয়ার মোট জমির পরিমাণ ১,৫৬৪,১১৬ বর্গকিলোমিটার। [তথ্যসূত্র প্রয়োজন] সামগ্রিকভাবে উঁচু আলতাই পর্বতমালা থেকে জমির ঢাল পশ্চিম থেকে উত্তরের দিক বরাবর সমভূমি পর্যন্ত এবং অবনতি পূর্ব এবং দক্ষিণ দিকে দেখা যায়। মঙ্গোলিয়ার একেবারে পশ্চিমে চীন সীমান্তে অবস্থিত খুইটেন শৃঙ্গ হ'ল এখানের সর্বোচ্চ শৃঙ্গ (৪,৩৭৪ মি (১৪,৩৫০ ফু))। মঙ্গোলিয়ার সর্বনিম্ন বিন্দু হ'ল হো নুর বা হুন হ্রদ ৫৬০ মি (১,৮৪০ ফু)। [তথ্যসূত্র প্রয়োজন] দেশটির গড় উচ্চতা হ'ল ১,৫৮০ মি (৫,১৮০ ফু)। মঙ্গোলিয়ার ভূসংস্থানে রয়েছে এশিয়ার বৃহত্তম মিষ্টি জলের হ্রদ (খোভসগোল হ্রদ), প্রচুর লবনাক্ত জলের হ্রদ, জলাভূমি, বালির টিলা, ঢেউখেলানো তৃণভূমি, আলপাইন অরণ্য এবং স্থায়ী পার্বত্য হিমবাহ। উত্তর এবং পশ্চিম মঙ্গোলিয়া ভূমিকম্প-প্রবণ এলাকা যেখানে ঘন ঘন ভূমিকম্প এবং প্রচুর উষ্ণপ্রসবণ এবং লুপ্ত আগ্নেয়গিরি দেখা যায়। পূর্ব প্রান্ত থেকে দেশটির নিকটতম কোনও সমুদ্রের অবস্থান মোটামুটি প্রায় ৬৪৫ কিলোমিটার (৪০১ মা)। এটি উত্তর চীন এর লিয়াওনিং প্রদেশের জিনঝৌ সীমানায় অবস্থিত বোহাই সাগর এর উপকূলরেখা।